**16. 12. 2021 (Štvrtok)**

**Zemetrasenie**

Pohyby zemskej kôry, ktoré sa prejavujú otrasmi na zemskom povrchu sa nazývajú **zemetrasenie.** Ide o vnútorný geologický proces. **Tektonické zemetrasenia** – vznikajú na zlomoch a okrajoch litosferických dosiek. Je ich väčšina. **Sopečné zemetrasenia** – vyskytujú sa v oblasti činných sopiek. Zapríčiňuje ich pohyb magmy a napätie plynov pod sopkami. **Závalové zemetrasenia** – vznikajú prepadnutím stropov podzemných dutín – jaskýň alebo zavalením priestorov po banskej ťažbe. Miesto uvoľnenia napätia v hĺbke Zeme je **ohnisko** zemetrasenia. Toto miesto – **epicentrum** zemetrasenia je najviac postihnuté otrasmi. K posudzovaniu sily zemetrasenia sa používajú rôzne stupnice. V Európe sa používa stupnica, ktorá má 12 stupňov. Zemetrasenia vyvolávajú: praskanie múrov, budov, mostov, trhliny na cestách, trhajú potrubia, elektrické vedenia. Silné zemetrasenia majú často katastrofálne dôsledky na ľudí a stavby. Na Slovensku je tiež niekoľko oblastí, kde môžu vzniknúť tektonické zemetrasenia: Komárno, Bratislava, Žilina, Banská Bystrica, severná časť Malých Karpát a východné Slovensko (Slanské a Vihorlatské vrchy).

!!!! Poznámky si treba prepísať do zošita !!!! Učivo si prečítať aj v učebnici str. 44 – 45.

Keď budeš mať poznámky v zošite, odfoť a pošli na kontrolu najneskôr do 19. decembra 2021 na mail: **ucitel.uram@gmail.com**

(Do mailu napíš svoje meno a triedu)